маса на ос; тази информация трябва да се посочва последователно (предната към задната ос), в следния формат: „A-1: ... kg“„A-2: ... kg“„A-...: ... kg“;
 2.1.1.7.
 освен това за превозните средства от категория С технически допустимата максимална маса на комплект вериги и на същия ред — средното контактно налягане върху земната повърхност. Тази информация трябва да се съчетае с тази по точка 2.1.1.6 и да се посочи последователно (отпред назад) във следния формат: „S-1: ... kg P: ... kPa“„S-2: ... kg P: ... kPa“„S-...: ... kg P: ... kPa“. Всяка отделна информация трябва да е отделена от останалата с един или повече интервали;
 2.1.1.8.
 технически допустимата теглена маса за всяка конфигурация на шасито/спирачната уредба на прикачното превозно средство от категория R или S съгласно точка 4.1.3 от позициите с данни от информационния документ (списъка с данни) в част Б от приложение I към настоящия регламент (2) в следния формат: „В-1“ без спирачна уредба, „В-2“ инерционна спирачна уредба, „В-3“ спирачна уредба с непрекъснато или полунепрекъснато действие, „В-4“ хидравлична или пневматична спирачна уредба, „Т-1“ теглич, „Т-2“ твърд теглич, „Т-3“ централна ос;
 2.1.1.9.
 за превозните средства от категории R и S с твърд теглич или централна ос — вертикалното натоварване в точката на прикачване (S). Точката на прикачване се счита за първата ос и се означава като „0“, като се използва следният формат: „- 0: ... kg“.
 2.1.2. Производителят може да предостави допълнителна информация под посочените задължителни данни или встрани от тях, извън ясно очертаното пространство, което включва само информацията по точки 2.1.1.1 — 2.1.1.9 (вж. примерите в допълнение 1).
 3. Изисквания към VIN
 VIN трябва да отговаря на изискванията от стандарт ISO 10261:2002 (Машини за земни работи — система за номериране за идентификация на продуктите) или от стандарт ISO 3779: 2009 (Пътни превозни средства. Номер за идентифициране на превозните средства (VIN). Съдържание и структура).
 4. Изисквания към маркировката при многоетапно одобряване
 4.1. Идентификационен номер на базовото превозно средство
 VIN на базовото превозно средство, отговарящ на изискванията по раздел 3, се запазва по време на всички следващи етапи на одобряването на типа, за да се гарантира проследимостта на процеса.
 4.2. Допълнителна задължителна табела
 4.2.1. В допълнение към задължителната табела по раздел 2, на втория и следващите етапи всеки производител поставя на превозното средство допълнителна табела, като следва образеца по допълнение 1. Тази табела трябва да се прикрепи стабилно на видимо и леснодостъпно място към част от превозното средство, която при нормалната експлоатация, редовната поддръжка или ремонт не се сменя. Табелата трябва да съдържа ясно и незаличимо следната информация в посочения ред:
 4.2.1.1.
 наименованието на производителя;
 4.2.1.2.
 нòмера на ЕС одобряването на типа съгласно точка 3 от приложение VI;
 4.2.1.3.
 категорията на превозното средство, включително подкатегорията и индекса на скоростта (1) и етапа на одобряване (при базови превозни средства се пропуска идентификацията на първия етап; при следващи етапи в информацията се посочва етапът: например „ЕТАП 3“ за третия етап). Всяка отделна информация трябва да е отделена от останалата с един или повече интервали;
 4.2.1.4.
 VIN;
 4.2.1.5.
 технически допустимата максимална маса на превозното средство с товар